Bakterier og mælkesyrebakterier

Bakterier er encellede organismer, der lever overalt på Jorden, også i vores krop. Bakterier er livsvigtige for os, men de kan også gøre os syge.

På Jorden findes der omkring fem millioner trillioner trillioner bakterier.

Omkring 22.000 arter af bakterier er blevet beskrevet af forskere. Nogle få procent af dem er mælkesyrebakterier. De findes blandt andet på overfladen af planter og i tarmsystemet hos mennesker og dyr.

Mælkesyrebakterier er sunde for mennesker, og de kan bruges til for eksempel sygdomsforebyggelse og bedre fødevarekvalitet.

Kilde: Den Store Danske, Mads Bjørnhvad